སྨན་ཁང་འདིས་ཐོག་མཐའ་ཀུན་ཏུ་བོད་ལུགས་གསོ་རིག་ཉམས་པ་སོར་ཆུད་དང་མི་ཉམས་གོང་འཕེལ་གྱི་བྱ་གཞག་འགན་དུ་བཞེས་ཏེ་འགྲོ་བ་མིའི་རིགས་སྤྱི་དང་།དམིགས་སུ་རེབ་གོང་གསེར་མོ་ལྗོངས་ཀྱི་རོང་འབྲོག་ཀུན་གྱི་ནད་ཟུག་གི་གདུང་བ་སེལ་བའི་དོན་དམིགས་སུ་བཟུང་བས་འདས་ཟིན་པའི་ལོ་ཟླའི་ནང་གྲུབ་འབྲས་གཡུར་དུ་ཟ་བ་བླངས་ཡོད་ལ།ད་ལྟ་ཡང་ཁོང་ཚོས་མིག་རྒྱང་རིང་བོར་བསྐྱེད་དེ་མ་འོངས་པར་རང་ཅག་གསོ་རིག་འདི་འཛམ་གླིང་སྲོལ་རྒྱུན་གསོ་རིག་གི་སྐྱེད་མོས་ཚལ་དུ་ལོ་འདབ་རབ་ཏུ་རྒྱས་པའི་རིག་གནས་ཤིག་ཏུ་འགྱུར་ཕྱིར་འབད་འབུངས་བྱེད་བཞིན་མཆིས་སོ།།